text: 60 dages fængsel for Breivik-støtte
  30 maj 2013 kl. 12.15
  En 43-årig nordmand, der bor i Vejle, er blevet idømt 60 dages betinget fængsel for at have billiget terror i Norge. Han har udtrykt støtte til Anders Breivik efter massemordet på Utøya.
  Hans støtte bestod i at skrive ?Vi elsker dig, Anders Breivik. Stå på hail and killmanowar? på Breiviks Facebook-side, skriver vafo.dk. Desuden sendte den 43-årige en sms til Breivik efter terror-handlingen for at få det til at se ud som om, at de to stod i ledtog. Han skrev ?Stå på, Anders, med vennelig hilsen fra din ven (nordmandens navn, red.)?.
  Den 43-årige nægtede sig skyldig i Retten i Kolding, som behandlede sagen. Han udbad sig betænkningstid med hensyn til, om han modtager dommen, oplyser Vejle Amts Folkeblad.
  